כנפיים בחשיכה

כנפיים בחשיכה (באנגלית: Wings in the Dark) הוא סרט קולנוע אמריקאי משנת 1935 בבימויו של ג'יימס פלוד, עם קרי גרנט ומירנה לוי בתפקידים הראשיים.

לוי וגרנט הופיעו ביחד בעוד שני סרטים - הרווק ובת הטיפש עשרה (1947) ומר בלנדינגס בונה את בית חלומותיו (1948).

התסריט מבוסס על הסיפור "עיני הנשר" של נל שיפמן .

תקציר העלילה
שילה מייסון (מירנה לוי) היא טייסת המתפרנסת מכתיבת הודעות באוויר וממופעים אירובטים בידוריים שמשיג לה הסוכן הממולח שלה ניק ויליאמס (רוסקו קארנס). היא מאוהבת באלוף הטיסה, קן גורדון (קרי גרנט) שעובד על המצאת מכשיר טייס אוטומטי שייאפשר ניווט וטיסה בתנאים של חוסר ראות.

גורדון רוצה לטוס עם מטוס הלוקהיד שלו ביחד עם המכונאי והעוזר של מאק (הוברט קאוואנה) בעזרת הטייס האוטומטי לפריז אבל הסוכן שלו, טופ הרמן (דין ג'אגר) מודיע לו שלא קיבל אישור לכך.

שילה מגיעה לעודד אותו אבל אז קורית התפוצצות בתנור החימום בביתו והוא מתעוור.

גורדון המתוסכל פורש לביתו בכפר. שילה ומאק מגיעים אליו ונותנים לו כלב נחייה בשם "ברק" . בתחילה הוא מסרב אבל אחר כך הוא נקשר לכלב. הוא מתחיל לכתוב מאמרים על הטייס האוטומטי אך הם נדחים. שילה אומרת לו שהמאמרים התקבלו ומשלמת לו מכיסה את "התמלוגים".

ויליאמס מציע לשילה להשתתף בתחרות של טיסה ארוכה ממוסקבה לניו יורק כדי לזכות בפרס של 25,000 דולר. היא מסכימה כי ברצונה להרוויח זאת כדי שתוכל להינשא לקן.

לקראת סוף הטיסה מסתבכת שילה בטיסה בערפל כבד וחוסר ראות. בעזרתו של מק מצליח קן לחזור לשדה התעופה ולעלות על המטוס שלו עם הטייס האוטומטי. הוא מכוון את שילה לנחות ומודיע לה כי לאחר הנחיתה הוא מתכוון להמריא מייד לעבר הים עד שהדלק שלו יאזל וכך הוא יסיים את חייו.

הם נוחתים ושילה מתנגשת בכוונה במטוסו כדי שלא יוכל להמריא. הם מוקפים בקהל וצלמים ומתחבקים. קן חש בהבזקי המצלמות ומקווה שהראייה שלו תחזור.

צוות השחקנים

קישורים חיצוניים

 כנפיים בחשיכה, באתר TCM

סרטי פרמאונט
סרטי קרי גרנט
סרטי שחור-לבן אמריקאיים
סרטי תעופה אמריקאיים
סרטים מבוססי סיפורים קצרים
סרטים על כלבים
סרטים רומנטיים
סרטים אמריקאיים משנת 1935